b"\n_START_ARTICLE_\nNathan Guy\n_START_SECTION_\nInicis\n_START_PARAGRAPH_\nGuy va n\xc3\xa9ixer el 1970. Va realitzar els seus estudis secundaris al Col\xc2\xb7legi Waiopehu (Waiopehu College) de Levin. Va estudiar estudis rurals a la Universitat Massey._NEWLINE_Va treballar com a ramader en la granja bovina de la seva fam\xc3\xadlia. En les eleccions locals neozelandeses de 1998 fou elegit conseller al consell del districte de Horowhenua a Manawatu-Wanganui. Seria conseller fins al 2006.\n_START_SECTION_\nMinistre\n_START_PARAGRAPH_\nEl 15 de juny de 2009 al dimitir el ministre Richard Worth fou nomenat Ministre d'Afers Interiors, Ministre Responsable per Archives New Zealand i Ministre Responsable per la Biblioteca Nacional de Nova Zelanda._NEWLINE_En ser elegit de nou el Partit Nacional despr\xc3\xa9s de les eleccions de 2011 Guy cess\xc3\xa0 de ser Ministre d'Afers Interiors, Ministre Responsable per Archives New Zealand i Ministre Responsable per la Biblioteca Nacional de Nova Zelanda. Els ministeris relacionats amb Archives New Zealand i la Biblioteca Nacional foren abolits. La nova Ministra d'Afers Interiors fou Amy Adams. Fou nomenat, per\xc3\xb2, Ministre de Carreres, Ministre d'Immigraci\xc3\xb3 i Ministre dels Afers dels Veterans. Va succeir a Craig Foss, Jonathan Coleman i Judith Collins respectivament._NEWLINE_El primer ministre John Key va anunciar un canvi en el gabinet el 22 de gener de 2013, efectiu a partir del 31 de gener. Fou succe\xc3\xaft per Michael Woodhouse com a Ministre d'Immigraci\xc3\xb3 i Ministre dels Afers dels Veterans. En ser elegit David Carter Portaveu de la Cambra de Representants, Guy el va succeir com a Ministre de les Ind\xc3\xbastries Prim\xc3\xa0ries. A m\xc3\xa9s, va seguir sent Ministre de Carreres.\n_START_SECTION_\nVida personal\n_START_PARAGRAPH_\nEst\xc3\xa0 casat amb Erica Guy i tenen tres fills."